DA Den Europæiske Unions Tidende L 351/44

Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343, der findes på adressen: http://www.unece.org/trans/main/wp29/wp29wgs/wp29gen/wp29fdocstts.html.

Regulativ nr. 102 fra De Forenede Nationers Økonomiske Kommission for Europa (FN/ECE) — Ensartede forskrifter vedrørende godkendelse af

I. en kortkoblingsanordning (KKA)

II. køretøjer for så vidt angår montering af en godkendt type KKA

Ikrafttrædelsesdato: 13. december 1996

INDHOLDSFORTEGNELSE

REGULATIV

1. Anvendelsesområde

2. Definitioner

DEL I

3. Ansøgning om godkendelse

4. Godkendelse

5. Forskrifter

6. Ændring af en type KKA og udvidelse af godkendelse

7. Produktionens overensstemmelse

8. Sanktioner i tilfælde af produktionens manglende overensstemmelse

9. Endeligt ophør af produktionen

10. Navne og adresser på de tekniske tjenester, som forestår godkendelsesprøvning, og på de administrative myndigheder

DEL II

11. Ansøgning om godkendelse

12. Godkendelse

13. Forskrifter for montering af en godkendt KKA

14. Ændring af køretøjstypen og udvidelse af godkendelse

15. Produktionens overensstemmelse

16. Sanktioner i tilfælde af produktionens manglende overensstemmelse

17. Endeligt ophør af produktionen

18. Navne og adresser på de tekniske tjenester, som forestår godkendelsesprøvning, og på de administrative myndigheder

BILAG

Bilag I — Meddelelse (del I)

Bilag II — Meddelelse (del II)

Bilag III — Eksempel på godkendelsesmærke

Bilag IV — Prøvnings- og ydelsesforskrifter

1. ANVENDELSESOMRÅDE

1.1. Dette regulativ finder anvendelse på køretøjer i klasse N2, N3, O3 og O4.

2. DEFINITIONER

2.1. I dette regulativ forstås ved:

2.1.1. »Kortkoblingsanordning (KKA)«: En anordning, som automatisk sikrer tilstrækkelig plads mellem et trækkende køretøjs og et påhængskøretøjs karrosseri, hvis der er behov for øget frigang mellem dem i forbindelse med vinkelmæssige bevægelser. Koblingsanordninger uden indbygget længde- og/eller vinkeltilpasning er ikke omfattet af dette regulativ.

2.1.2. »Godkendelse af en anordning«: Godkendelse af en type kortkoblingsanordning, som er i overensstemmelse med forskrifterne i del I nedenfor.

2.1.3. »Godkendelse af et køretøj«: Godkendelse af et køretøj for så vidt angår montering af en godkendt kortkoblingsanordning.

2.1.4. »Køretøjstype«: Køretøjer, der ikke frembyder væsentlige forskelle med hensyn til:

2.1.4.1. kortkoblingsanordningens mærke og type

2.1.4.2. køretøjernes længde og bredde

2.1.4.3. køretøjernes masse

2.1.4.4. kortkoblingsanordningens fastgørelsespunkter

2.1.4.5. køretøjsbetegnelsen (f.eks. lastbil, sættevognstrækker, påhængsvogn, sættevogn, kærre)

2.1.4.6. styring (f.eks. supplerende styring, påhængskøretøjets styring).

2.1.5. »Type kortkoblingsanordning«: anordninger, der ikke frembyder væsentlige forskelle med hensyn til:

2.1.5.1. anordningens mærke og type

2.1.5.2. funktionsprincip

2.1.5.3. metode til fastgørelse til køretøjet

2.1.5.4. de samlede mål ved minimal og maksimal udvidelse

2.1.5.5. driftsvinklernes grænser

2.1.5.6. de kinematiske egenskaber i forhold til vinkelbevægelighed.

2.1.6. »Automatisk sammenkoblingsmetode«: Hvis man ved at bakke det trækkende køretøj mod påhængskøretøjet kan opnå fuldstændig og korrekt sammenkobling, automatisk sikring heraf samt indikation fra sikkerhedsanordningerne om korrekt sammenkobling uden nogen indgriben uden for køretøjet, er sammenkoblingsmetoden automatisk.

DEL I

GODKENDELSE AF EN KORTKOBLINGSANORDNING (KKA)

3. ANSØGNING OM GODKENDELSE

3.1. Ansøgningen om godkendelse af en kortkoblingsanordning (KKA) indgives af fabrikanten af kortkoblingsanordningen eller af dennes behørigt bemyndigede repræsentant.

3.2. Ansøgningen ledsages af:

3.2.1. En detaljeret beskrivelse og skalategninger med alle mål af kortkoblingsanordningen og monteringsmetoden. Dokumenterne skal til den kompetente myndigheds tilfredsstillelse demonstrere, at KKA'en vil fungere pålideligt og sikkert.

3.2.2. Et prøveeksemplar af den type KKA, der søges godkendt.

3.2.3. Et vogntog, som repræsenterer det værst tænkelige tilfælde, og er monteret med den KKA, der søges godkendt, udvælges i samarbejde med den tekniske tjeneste, der er ansvarlig for gennemførelse af godkendelsesprøvningen, idet der tages højde for aspekter som affjedring, teknisk tilladt totalmasse og mål, hjulafstand, antal og placering af aksler og kortkoblingsanordningens yderstillinger. Der skal leveres mere end et vogntog, hvis den tekniske tjeneste anmoder herom.

3.3. Før typegodkendelse meddeles, kontrollerer den kompetente myndighed, at der findes tilfredsstillende ordninger til sikring af effektiv kontrol af produktionens overensstemmelse.

4. GODKENDELSE

4.1. Alle dele, som er nødvendige for montering og sikker drift af en kortkoblingsanordning (f.eks. dele, som udsættes for træk- og/eller styrekræfter og er fastgjort til det trækkende køretøjs eller påhængskøretøjets chassis, og kontrolsystemer) skal godkendes.

4.2. Hvis den KKA, der er søges godkendt i henhold til dette regulativ, opfylder forskrifterne i punkt 5 nedenfor, meddeles der godkendelse for den pågældende type KKA.

4.3. Der tildeles et godkendelsesnummer til hver godkendt type. De første to cifre (på nuværende tidspunkt 00 for regulativet i dets oprindelige version) angiver den ændringsserie, som omfatter de seneste væsentlige tekniske ændringer af regulativet på godkendelsestidspunktet. En kontraherende part må ikke tildele samme nummer til to forskellige typer KKA.

4.4. Meddelelse om godkendelse eller udvidelse eller nægtelse af godkendelse af en type KKA i henhold til dette regulativ skal sendes til de kontraherende parter, som anvender dette regulativ, i form af en formular svarende til modellen i bilag I til dette regulativ.

4.5. Hver KKA, som er i overensstemmelse med en type godkendt efter dette regulativ, skal på et let synligt og let tilgængeligt sted være påført et internationalt godkendelsesmærke bestående af følgende:

4.5.1. en cirkel, som omslutter bogstavet »E« efterfulgt af kendingsnummeret på den stat, som har meddelt godkendelse (1)

4.5.2. nummeret på dette regulativ efterfulgt af bogstavet »R«, en bindestreg og godkendelsesnummeret til højre for den cirkel, der er foreskrevet i punkt 4.5.1.

4.6. Godkendelsesmærket skal være let læseligt og ikke sletbart.

4.7. I bilag III til dette regulativ er givet eksempler på godkendelsesmærkets udformning.

5. FORSKRIFTER

5.1. Generelt

5.1.1. KKA'en skal være således konstrueret, produceret og samlet, at et køretøj, som er udstyret med den, opfylder bestemmelserne i dette regulativ ved normal anvendelse på vej. Selve koblingsanordningerne skal opfylde de tekniske forskrifter i regulativ nr. 55. Der skal tages højde for yderligere kræfter, som kan frembringes af den samlede KKA under drift.

5.1.2. KKA'en skal have automatisk drift. Selv baglæns bevægelse af det kortkoblede vogntog skal være mulig uden manuel indgriben ved KKA'en.

5.1.3. Navnlig skal KKA'en være således konstrueret, produceret og samlet, at den er bestandig over for enhver form for belastning, korrosion og ældning, som den kan forventes at blive udsat for (f.eks. vibrationer, fugtighed og ekstreme temperaturer).

5.1.4. KKA'en skal gøre det muligt for køretøjer at bevæge sig i en lige linje på jævn vej både fremad og ved bakning, uden at der skal foretages unormal styrekorrektion.

5.1.5. Systemsvigt

5.1.5.1. Et eventuelt svigt i KKA'ens strømsystem og/eller betjeningssystem, der indtræder, mens køretøjet kører, skal resultere i en forlængelse af koblingen og fastholdelse af denne position. Under alle anvendelsesforhold skal mekaniske midler forhindre adskillelse af det trækkende køretøj og påhængskøretøjet.

5.1.5.2. Føreren skal gøres opmærksom på ethvert svigt i strømsystemet og/eller betjeningssystemet ved hjælp af et akustisk og optisk signal.

5.1.6. Når køretøjet holder stille, må der under ingen omstændigheder, heller ikke ved langtidsparkering på bakke, forekomme nogen ukontrolleret bevægelse af KKA'en.

5.1.7. Ikke automatisk bevægelse af KKA'en må kun være mulig, når det trækkende køretøj holder stille. På betjeningsenheden skal der permanent være en instruks om aktivering af det trækkende køretøjs parkeringsbremse.

5.1.7.1. Denne funktion skal styres ved hjælp af en dobbelt betjeningsenhed.

5.1.7.2. Betjeningsenheden skal være monteret uden for førerkabinen og have en sådan placering, at operatøren ikke bringes i fare af påhængskøretøjets bevægelse og let kan se det farlige område mellem køretøjerne.

5.1.7.3. Det må ikke være muligt at låse betjeningsenheden i driftsposition eller at aktivere den utilsigtet.

5.1.7.4. Påhængskøretøjets bevægelse skal foregå uden ryk ved en hastighed på højst 50 mm/s.

5.1.7.5. Når betjeningen slippes, skal bevægelsen stoppe omgående.

5.1.8. Hvis det trækkende køretøj bevæges fremad, må det ikke resultere i baglæns bevægelse af påhængskøretøjet i forhold til vejens overflade.

Baglæns bevægelse af påhængskøretøjet på højst 30 mm er kun tilladt i forbindelse korrektion af og skift mellem funktionssindstillinger.

5.1.9. KKA'en skal vende tilbage til sin korteste normale ligeudrettede driftsposition efter en vinkelmæssig bevægelse mellem det trækkende køretøj og påhængskøretøjet i henhold til bilag IV.

5.1.10. Betjeningen af KKA'en må ikke påvirke vogntogets dynamiske stabilitet. Dette krav undersøges i forbindelse med de prøvninger, som er beskrevet i bilag IV.

5.1.11. KKA'en skal være udformet, så der kan foretages sammenkobling og frakobling af køretøjerne. Alle koblingsfunktioner skal være automatiske, herunder den mekaniske betjening og de dele, som udsættes for træk- og/eller styrekræfter. Når det positive låsesystem er i korrekt indgreb, skal dette indikeres eller være let synligt fra køretøjets side ved koblingsanordningen. Alternativt skal der installeres en fjernindikator i førerkabinen. Manuel sammenkobling af betjeningskabler og de strømførende kabler er tilladt, forudsat at forbindelserne er let tilgængelige for en person i stående stilling, og vogntoget kan køres sikkert, uden at disse ledninger er forbundet.

5.1.12. Når KKA'en er i indgreb, skal den i sig selv mindst sikre følgende vinkelmæssige bevægelse:

Påhængsvogn Kærre Sættevogn vandret ±60° ±90° ±90° lodret ±20° ±15° ±12° aksial ±15° ±15° —

5.1.13. For så vidt angår hydrauliske eller pneumatiske KKA'er skal et optisk signal vise, at KKA'en er ved at nå sin maksimale forlængelse. Dette signal kan være det samme som det i punkt 5.1.5.2 nævnte optiske signal.

5.1.14. KKA'en skal være konstrueret, således at der ved sammenkobling ved en vinkel mellem det trækkende køretøj og påhængskøretøjet, som er anderledes end ved frakobling, ikke forekommer utilsigtet bevægelse af påhængskøretøjet eller ukorrekt KKA-funktion.

5.1.15. En plade med angivelse af det trækkende køretøjs og påhængskøretøjets maksimale totalmasse, alle smøringspunkter samt smøringshyppighed skal være fastgjort på en placering, der er tydelig, selv når påhængskøretøjet er tilkoblet.

5.2. Prøvninger

De prøvninger, som KKA'en skal gennemgå med henblik på godkendelse, er beskrevet i bilag IV til dette regulativ.

6. ÆNDRING AF EN TYPE KKA OG UDVIDELSE AF GODKENDELSE

6.1. Enhver ændring af KKA-typen skal meddeles den administrative myndighed, der har godkendt den. Denne myndighed kan så enten:

6.1.1. skønne, at de foretagne ændringer næppe vil få mærkbar negativ virkning, og at anordningen fortsat opfylder kravene eller

6.1.2. kræve en yderligere prøvningsrapport fra den tekniske tjeneste, som forestår prøvningen.

6.2. Bekræftelse eller nægtelse af godkendelse med angivelse af ændringerne meddeles de kontraherende parter, som anvender dette regulativ, efter den i punkt 4.3 ovenfor anførte procedure.

6.3. Den kompetente myndighed, som meddeler udvidelse af en godkendelse, tildeler udvidelsen et serienummer og underretter de andre parter i 1958-overenskomsten, der anvender dette regulativ, ved hjælp af en meddelelsesformular svarende til modellen i bilag I til dette regulativ.

7. PRODUKTIONENS OVERENSSTEMMELSE

7.1. Enhver KKA, der godkendes i henhold til dette regulativ, skal være i overensstemmelse med den godkendte type, idet den skal opfylde de forskrifter, der er opstillet i punkt 5 ovenfor.

7.2. Til efterprøvning af, at forskrifterne i punkt 7.1 er opfyldt, skal der foretages passende kontrol af produktionen.

7.3. Indehaveren af godkendelsen skal især:

7.3.1. sørge for, at der findes procedurer for effektiv kontrol af produkternes kvalitet

7.3.2. råde over det nødvendige udstyr til kontrol af overensstemmelsen af hver godkendt type

7.3.3. sørge for, at prøvningsdata registreres, og at de tilhørende dokumenter er til rådighed i et tidsrum, der fastsættes efter aftale med den administrative tjeneste

7.3.4. analysere resultaterne af hver prøvningstype, så det kontrolleres og sikres, at produktets karakteristika er stabile inden for den normale variation i en industriproduktion

7.3.5. sikre, at hver produkttype underkastes et tilstrækkeligt antal kontroller og prøvninger i overensstemmelse med de procedurer, som er godkendt af de kompetente myndigheder

7.3.6. sørge for, at alle stikprøver eller dele, der udviser tegn på manglende overensstemmelse ved den pågældende prøvningstype, følges op af endnu en stikprøveudtagning og endnu en prøvning. Der skal tages alle nødvendige skridt til genopretning af produktionens overensstemmelse.

7.4. Den kompetente myndighed, som har meddelt typegodkendelse, kan til hver en tid efterprøve de metoder til overensstemmelsesprøvning, som anvendes på hvert produktionsanlæg.

7.4.1. Ved hver inspektion skal prøvningsoptegnelser og produktionsjournaler forelægges den besøgende inspektør.

7.4.2. Inspektøren kan udtage stikprøver til prøvning i fabrikantens laboratorium. Det mindste stikprøveantal kan fastsættes under hensyntagen til resultaterne af fabrikantens egen kontrol.

7.4.3. Forekommer kvalitetsniveauet utilfredsstillende, eller er det nødvendigt at efterprøve gyldigheden af prøvninger, der er udført i henhold til punkt 7.4.2 ovenfor, udtager inspektøren stikprøver, som sendes til den tekniske tjeneste, der har forestået typegodkendelsesprøvningerne.

7.4.4. Den kompetente myndighed kan udføre enhver prøvning, som foreskrives i dette regulativ.

7.4.5. De kompetente myndigheder tillader normalt en inspektion hvert andet år. Hvis der registreres negative resultater under en sådan inspektion, sikrer den kompetente myndighed, at der tages alle nødvendige skridt til snarest muligt at genoprette produktionens overensstemmelse.

8. SANKTIONER I TILFÆLDE AF PRODUKTIONENS MANGLENDE OVERENSSTEMMELSE

8.1. Godkendelser, som er meddelt for en type KKA i henhold til dette regulativ, kan inddrages, hvis forskrifterne i punkt 5 ovenfor ikke er opfyldt.

8.2. Hvis en kontraherende part i 1958-overenskomsten, som anvender dette regulativ, inddrager en godkendelse, som den tidligere har meddelt, skal den straks underrette de øvrige parter i overenskomsten, som anvender dette regulativ, herom ved hjælp af en meddelelsesformular svarende til modellen i bilag I til dette regulativ.

9. ENDELIGT OPHØR AF PRODUKTIONEN

9.1. Ophører indehaveren af godkendelsen fuldstændig med at producere en type KKA, som er godkendt i henhold til dette regulativ, skal han underrette den myndighed, som har meddelt godkendelsen, herom. Denne myndighed skal efterfølgende underrette de øvrige parter i 1958-overenskomsten, som anvender dette regulativ, ved hjælp af en meddelelsesformular svarende til modellen i bilag I til dette regulativ.

10. NAVNE OG ADRESSER PÅ DE TEKNISKE TJENESTER, SOM FORESTÅR GODKENDELSESPRØVNING, OG PÅ DE ADMINISTRATIVE MYNDIGHEDER

10.1. Parterne i overenskomsten, der anvender dette regulativ, meddeler FN's sekretariat navne og adresser på de tekniske tjenester, som forestår godkendelsesprøvningerne, og på de administrative myndigheder, som meddeler godkendelse, og til hvem formularer med attestering af godkendelse, udvidelse, nægtelse eller inddragelse af godkendelser eller endeligt ophør af produktionen, som er udstedt i andre stater, skal fremsendes.

DEL II

GODKENDELSE AF KØRETØJER FOR SÅ VIDT ANGÅR MONTERING AF EN GODKENDT TYPE KKA

11. ANSØGNING OM GODKENDELSE

11.1. Ansøgning om godkendelse af en køretøjstype for så vidt angår montering af en KKA indgives af køretøjets fabrikant eller dennes behørigt bemyndigede repræsentant.

11.2. Den skal vedlægges nedennævnte dokumenter i tre eksemplarer samt følgende oplysninger:

11.3. En detaljeret beskrivelse af køretøjstypen og de dele af den, som har betydning for KKA'en, herunder en måltegning af fastgørelsespunkterne og de oplysninger og dokumenter, som der henvises til i bilag II.

11.4. På den kompetente myndigheds anmodning skal godkendelsesformularen (dvs. bilag I til dette regulativ) for hver type KKA ligeledes fremsendes.

11.5. Et køretøj, som er repræsentativt for den køretøjstype, som søges godkendt, og som er monteret med en KKA, skal indleveres til den tekniske tjeneste, som forestår godkendelsesprøvningen.

11.5.1. Et køretøj, der ikke indeholder alle de komponenter, som er normale for denne type, kan modtages til prøvning, forudsat ansøgeren over for den kompetente myndighed kan godtgøre, at disse komponenters fravær ikke har nogen betydning for inspektionens resultater, for så vidt angår dette regulativs forskrifter.

11.6. Før typegodkendelse meddeles, kontrollerer den kompetente myndighed, at der findes tilfredsstillende ordninger til sikring af effektiv kontrol af produktionens overensstemmelse.

11.7. Der skal stilles særlige betjeningsanvisninger til rådighed ved koblingsfunktioner, der afviger fra de normale. Sådanne anvisninger skal bl.a. indeholde instruktioner vedrørende tilkobling og frakobling under de forskellige driftsindstillinger (f.eks. vinklede positioner). Hvert køretøj skal ledsages af disse særlige betjeningsanvisninger.

12. GODKENDELSE

12.1. Hvis det indleverede køretøj, der er ansøgt godkendt i henhold til dette regulativ, er forsynet med en godkendt KKA og opfylder forskrifterne i punkt 13 nedenfor, meddeles der godkendelse for den pågældende type køretøj.

12.2. Hver godkendt type tildeles et godkendelsesnummer. De første to cifre (00 for regulativet i dets oprindelige form) angiver den ændringsserie, som omfatter de seneste vigtige tekniske ændringer af regulativet på godkendelsens udstedelsestidspunkt. Samme kontraherende part må ikke tildele samme godkendelsesnummer til en anden type køretøj.

12.3. Meddelelse om godkendelse eller udvidelse eller nægtelse af godkendelse af en køretøjstype i henhold til dette regulativ skal sendes til de kontraherende parter, som anvender dette regulativ, i form af en formular svarende til modellen i bilag 2 til dette regulativ.

12.4. Hvert køretøj, som er i overensstemmelse med en type godkendt efter dette regulativ, skal på et let synligt og let tilgængeligt sted, der er angivet i godkendelsesattesten, være påført et internationalt godkendelsesmærke bestående af følgende:

12.4.1. en cirkel, som omslutter bogstavet »E« efterfulgt af kendingsnummeret på den stat, som har meddelt godkendelse (3)

12.4.2. nummeret på dette regulativ fulgt af bogstavet »R«, en tankestreg og typegodkendelsesnummeret til højre for cirklen, der er foreskrevet i punkt 12.4.1

12.5. Er køretøjet i overensstemmelse med en køretøjstype, som i henhold til et eller flere andre af de til overenskomsten vedføjede regulativer er godkendt i samme stat, som har meddelt godkendelse efter dette regulativ, behøver det i punkt 2.4.1 ovenfor foreskrevne symbol ikke gentages. I så tilfælde skal regulativet og godkendelsesnumrene samt de ekstra symboler for alle de regulativer, som godkendelsen er udstedt efter i det land, hvor godkendelsen er udstedt i henhold til dette regulativ, placeres i lodrette kolonner til højre for det symbol, der er beskrevet i punkt 12.4.1.

12.6. Godkendelsesmærket skal være let læseligt og ikke sletbart.

12.7. Godkendelsesmærket skal anbringes tæt ved eller på den fabrikationsplade, fabrikanten har anbragt på køretøjet.

12.8. I bilag III til dette regulativ er givet eksempler på godkendelsesmærkets udformning.

13. FORSKRIFTER FOR MONTERING AF EN GODKENDT KKA

13.1. Forskrifterne i del I, punkt 5.1, med undtagelse af punkt 5.1.12, skal være opfyldt, når KKA'en er monteret på køretøjet, uanset hvilke driftsmæssige konsekvenser dette eventuelt kan have for køretøjet.

13.2. Når KKA'en er i brug, må den ikke besværliggøre bevægelsen af de køretøjer, den er monteret på. Denne betingelse skal anses for opfyldt, hvis prøvningsforskrifterne i bilag IV er overholdt.

13.3. Advarselssignal som beskrevet i del I, punkt 5.1.5.2 og 5.1.13.

13.3.1. Den akustiske anordning skal være placeret i førerkabinen og skal altid let kunne høres af føreren ved normal brug af køretøjet.

13.3.2. Det optiske signal skal være rødt og placeret på instrumentbrættet i førerens direkte synsfelt og skal let kunne ses selv i dagslys.

13.4. Til- og frakobling skal kunne foretages ved koblingsvinkler på op til 50° horisontalt både til venstre og højre, optil 10° vertikalt både opad og nedad med påhængsvogne, op til 6° vertikalt både opad og nedad med kærrer og op til 7° ved aksial drejning i begge retninger, dvs. det skal være muligt at tilkoble påhængskøretøjet op til de ovennævnte vinkelpositioner mellem det trækkende køretøj og påhængskøretøjets trækstænger uden behov for indgriben fra andre personer.

Under automatisk tilkobling tillades placering i en midlertidig position, før den endelige tilkobling udføres. Den midlertidige position skal gøre det muligt at manøvrere sikkert med vogntoget. Hvis det sidste skridt foretages manuelt, skal afstanden mellem køretøjerne være mindst 500 mm.

13.5. I stående stilling skal én person uden brug af værktøj kunne bringe koblingsanordningerne i stilling forud for sammenkoblingsproceduren. Dette krav gælder også forbindelse og afbrydelse af bremse- og elkabler.

13.6. Almindelige forskrifter

For at muliggøre automatisk kobling skal trækøjet kunne justeres vertikalt i forhold til koblingsanordningens centrumhøjde under alle normale trafikale og driftsmæssige forhold.

14. ÆNDRINGER AF KØRETØJSTYPE OG UDVIDELSE AF TYPEGODKENDELSEN

14.1. Alle ændringer af køretøjstypen som defineret i punkt 2.1.4 skal meddeles den administrative myndighed, der har godkendt køretøjstypen. Denne myndighed kan så enten:

14.1.1. skønne, at de foretagne ændringer næppe vil få mærkbar negativ virkning, og at køretøjet under alle omstændigheder fortsat er i overensstemmelse med kravene eller

14.1.2. kræve en yderligere prøvningsrapport fra den tekniske tjeneste.

14.2. Bekræftelse eller nægtelse af godkendelse med angivelse af ændringerne meddeles de kontraherende parter, som anvender dette regulativ, efter den i punkt 12.3 ovenfor anførte procedure.

14.3. Den kompetente myndighed, som meddeler udvidelse af en godkendelse, tildeler udvidelsen et serienummer og underretter de andre parter i 1958-overenskomsten, som anvender dette regulativ, ved hjælp af en meddelelsesformular svarende til modellen i bilag II til dette regulativ.

15. PRODUKTIONENS OVERENSSTEMMELSE

15.1. Ethvert køretøj, der godkendes i henhold til dette regulativ, skal være i overensstemmelse med den godkendte type, idet det skal opfylde de forskrifter, der er opstillet i punkt 13 ovenfor.

15.2. Til efterprøvning af, at forskrifterne i punkt 15.1 er opfyldt, skal der foretages passende kontrol af produktionen.

15.3. Indehaveren af godkendelsen skal især:

15.3.1. sørge for, at der findes procedurer for effektiv kontrol af køretøjernes kvalitet for så vidt angår alle aspekter, der er relevante for overensstemmelse med forskrifterne i punkt 13 ovenfor

15.3.2. råde over det nødvendige udstyr til kontrol af overensstemmelsen af hver godkendt type

15.3.3. sørge for, at prøvningsdata registreres, og at de tilhørende dokumenter er til rådighed i et tidsrum, der fastsættes efter aftale med den administrative tjeneste

15.3.4. analysere resultaterne af hver type prøvning, så det kontrolleres og sikres, at produktets karakteristika er stabile inden for den normale variation i en industriproduktion

15.3.5. sikre, at hver produkttype underkastes et tilstrækkeligt antal kontroller og prøvninger i overensstemmelse med de procedurer, som er godkendt af de kompetente myndigheder

15.3.6. sørge for, at alle stikprøver eller dele, der udviser tegn på manglende overensstemmelse ved den pågældende prøvningstype, følges op af endnu en stikprøve og endnu en prøvning. Der skal tages alle nødvendige skridt til genopretning af produktionens overensstemmelse.

15.4. Den kompetente myndighed, som har meddelt typegodkendelse, kan til hver en tid efterprøve de metoder til overensstemmelsesprøvning, som anvendes på hvert produktionsanlæg.

15.4.1. Ved hver inspektion skal prøvningsoptegnelser og produktionsjournaler forelægges den besøgende inspektør.

15.4.2. Inspektøren kan udtage stikprøver til prøvning i fabrikantens laboratorium. Det mindste stikprøveantal kan fastsættes under hensyntagen til resultaterne af fabrikantens egen kontrol.

15.4.3. Forekommer kvalitetsniveauet utilfredsstillende, eller er det nødvendigt at efterprøve gyldigheden af prøvninger, der er udført i henhold til punkt 15.4.2 ovenfor, udtager inspektøren stikprøver, som sendes til den tekniske tjeneste, der har forestået typegodkendelsesprøvningerne.

15.4.4. Den kompetente myndighed kan udføre enhver prøvning, som foreskrives i dette regulativ.

15.4.5. De kompetente myndigheder tillader normalt en inspektion hvert andet år. Hvis der registreres negative resultater under en sådan inspektion, sikrer den kompetente myndighed, at der tages alle nødvendige skridt til snarest muligt at genoprette produktionens overensstemmelse.

16. SANKTIONER I TILFÆLDE AF PRODUKTIONENS MANGLENDE OVERENSSTEMMELSE

16.1. Godkendelser, som er meddelt for en type køretøj i henhold til dette regulativ, kan inddrages, hvis forskrifterne i punkt 13 ovenfor ikke er opfyldt.

16.2. Hvis en kontraherende part i overenskomsten, som anvender dette regulativ, inddrager en godkendelse, som den tidligere har meddelt, skal den straks underrette de øvrige kontraherende parter i overenskomsten, der anvender dette regulativ, herom ved hjælp af en meddelelsesformular svarende til modellen i bilag II til dette regulativ.

17. ENDELIGT OPHØR AF PRODUKTIONEN

17.1. Ophører indehaveren af godkendelsen fuldstændig med at producere en køretøjstype, som er godkendt i henhold til dette regulativ, skal han underrette den myndighed, som har meddelt godkendelsen, herom. Denne myndighed skal efterfølgende underrette de andre parter i 1958-overenskomsten, som anvender dette regulativ, ved hjælp af en meddelelsesformular svarende til modellen i bilag II til dette regulativ.

18. NAVNE OG ADRESSER PÅ DE TEKNISKE TJENESTER, SOM FORESTÅR GODKENDELSESPRØVNING, OG PÅ DE ADMINISTRATIVE MYNDIGHEDER

18.1. Parterne i overenskomsten, som anvender dette regulativ, meddeler FN's sekretariat navne og adresser på de tekniske tjenester, som forestår godkendelsesprøvningerne, og på de administrative myndigheder, der meddeler godkendelse, og til hvem formularer med attestering af godkendelse, udvidelse, nægtelse eller inddragelse af godkendelse eller endeligt ophør af produktionen, som er udstedt i andre stater, skal fremsendes.

(1) 1 for Tyskland, 2 for Frankrig, 3 for Italien, 4 for Nederlandene, 5 for Sverige, 6 for Belgien, 7 for Ungarn, 8 for Tjekkiet, 9 for Spanien, 10 for Jugoslavien, 11 for Det Forenede Kongerige, 12 for Østrig, 13 for Luxembourg, 14 for Schweiz, 15 (reserveret), 16 for Norge, 17 for Finland, 18 for Danmark, 19 for Rumænien, 20 for Polen, 21 for Portugal, 22 for Rusland, 23 for Grækenland, 24 (reserveret), 25 for Kroatien, 26 for Slovenien, 27 for Slovakiet, 28 for Belarus, 29 for Estland, 30-36 (reserveret) og 37 for Tyrkiet. Efterfølgende numre tildeles andre stater i den kronologiske orden, i hvilken de ratificerer eller tiltræder overenskomsten om indførelse af ensartede forskrifter for godkendelse og gensidig anerkendelse af godkendelse af udstyr og dele til motorkøretøjer, og de således tildelte numre meddeles af FN’s generalsekretær til overenskomstens parter.

(2) Så længe der ikke er vedtaget ensartede prøvningsmetoder, skal fabrikanterne oplyse de tekniske tjenester om deres prøvningsmetoder og resultater.

(3) 1 for Tyskland, 2 for Frankrig, 3 for Italien, 4 for Nederlandene, 5 for Sverige, 6 for Belgien, 7 for Ungarn, 8 for Tjekkiet, 9 for Spanien, 10 for Jugoslavien, 11 for Det Forenede Kongerige, 12 for Østrig, 13 for Luxembourg, 14 for Schweiz, 15 (reserveret), 16 for Norge, 17 for Finland, 18 for Danmark, 19 for Rumænien, 20 for Polen, 21 for Portugal, 22 for Rusland, 23 for Grækenland, 24 (reserveret), 25 for Kroatien, 26 for Slovenien, 27 for Slovakiet, 28 for Belarus, 29 for Estland, 30-36 (reserveret) og 37 for Tyrkiet. Efterfølgende numre tildeles andre stater i den kronologiske orden, i hvilken de ratificerer eller tiltræder overenskomsten om indførelse af ensartede forskrifter for godkendelse og gensidig anerkendelse af godkendelse af udstyr og dele til motorkøretøjer, og de således tildelte numre meddeles af FN’s generalsekretær til overenskomstens parter.

BILAG I MEDDELELSE (Største format: A4 (210 × 297 mm))

BILAG II MEDDELELSE (Største format: A4 (210 × 297 mm))

BILAG III EKSEMPEL PÅ GODKENDELSESMÆRKE Ovenstående godkendelsesmærke, som er påført en KKA, viser, at den pågældende KKA er godkendt i Nederlandene (E4) i henhold til regulativ nr. 102 og regulativ nr. 002439. De første to cifre i godkendelsesnummeret angiver, at godkendelsen er udstedt i overensstemmelse med kravene i regulativ nr. 102 i dets oprindelige form.